በሰው ሰራሹ ሞሉ ሐይቅ ላይ ወጣቶች በዓሣ ማስገር እንዲሰማሩ እየተሠራ መሆኑን የኤፍራታና ግድም ወረዳ አስተዳድር አስታወቀ፡፡
ባሕር ዳር፡ ታኅሳስ 30/2012ዓ.ም (አብመድ) የሞሉ ሐይቅ በሰሜን ሸዋ ዞን ኤፍራታና ግድም ወረዳ አጣዬ ከተማ ነው የሚገኘው፡፡ ከአጣዬ ከተማ በአራት ኪሎ ሜትር ርቀት ላይ ይገኛል፤ ሐይቁ የተፈጠረበት ቦታ ረግረጋማ መሬት በመሆኑ ለግጦሽ ዳርዳሩን ደግሞ አርሶ አደሮች ሸንኮራ በማልማትና የተለያዩ አዝዕርቶችን በመትከል ይጠቀሙበትም ነበር፡፡በ1978 ዓ.ም በኩባ ሙያተኞች በመታገዝ ለመስኖ አገልግሎት ግድብ መገንባቱን ተከትሎ ቦታው ቀስ በቀስ ወደ ሐይቅነት ተቀየረ፤ በአቅራቢያ ባለው የሞሉ ተራራ ሥሞሉ ሐይቅ 69 ነጥብ 35 ሄክታር መሬት ስፋት አለው፤ ጥልቀቱ አራት ሜትር ነው፤ ወደ ማዕከሉ ሲገባ ግን እስከ ስድስት ሜትር ድረስ ጥልቀት አለው፤ የውኃ መጠኑ ደግሞ 2 ነጥብ 7 ሚሊዮን ሜትር ኪዩብ ነው፤ የቀረሶ ዓሣ ደቡብ ወሎ ሐይቅ እንዲመጣ ተደርጎ በሐይቁ እየረባም ነው፤ ሐይቁ በአጣዬ ከተማ መንገድ ዳር ያለና የወልዲያ ሀራ ገበያ የባቡር መስመርን የሚነካ በመሆኑ ለጉብኝትም ምቹ ነው፡፡